Държавен вестник, бр. 52, 2016 г., стр. 11

БРОЙ  52	
Д Ъ Р Ж А В Е Н  В Е С Т Н И К 	
СТР.  11  
7. Сертификатите по чл. 3, ал. 13, т. 6 
трябва да са издадени от независими лица, 
които са акредитирани по съответната серия 
европейски стандарти от Изпълнителната 
агенция „Българска служба за акредитация“ 
или от друг национален орган за акредитация, 
който е страна по Многостранното споразуме­
ние за взаимно признаване на Европейската 
организация за акредитация, за съответната 
област или да отговарят на изискванията за 
признаване съгласно чл. 5а, ал. 2 от Закона 
за националната акредитация на органи за 
оценяване на съответствието.
8. „Техническа спецификация за строител­
ство“ е съвкупността от технически предпи­
сания, посочени в поканата за участие, които 
определят изискванията към характеристики 
на материалите и стоките по такъв начин, че 
те да отговарят на предвидената от бенефи­
циента употреба. Тези характеристики трябва 
да включват ниво на изпълнение съгласно 
изискванията за опазване на околната среда, 
проектиране, което да отговаря на всички 
изисквания, включително достъп за лица 
с увреждания, и оценка на съответствието, 
работни характеристики, безопасност или 
размери, включително процедурите относно 
осигуряването на качеството, терминология, 
символи, изпитване и методи на изпитване, 
опаковане, маркиране и етикетиране. Те тряб­
ва да включват и правила за проектиране, 
изпитване, строителен надзор и условия за 
приемане на строителни работи и методи или 
технологии на строителство и всички други 
технически условия, които бенефициентът 
или кандидатът за безвъзмездна финансова 
помощ е в състояние да предпише по силата 
на закон или на подзаконови нормативни 
актове по отношение на завършен строеж и 
материалите или частите, включени в него.
9. „Техническа спецификация за услуги или 
стоки“ е спецификация в документ, с която се 
определят изискванията към характеристики 
на стока или услуга, като ниво на качество, 
нива на опазване на околната среда, проекти­
ране, което да отговаря на всички изисквания, 
включително достъп за лица с увреждания, и 
оценка на съответствието, процес или метод на 
производство, употреба, безопасност, размери, 
изисквания по отношение на наименованието, 
под което стоката се продава, терминология, 
символи, изпитване и методи на изпитване, 
опаковане, маркиране, етикетиране, инструк­
ции за експлоатация, процедури за оценяване 
на съответствието.
§ 2. Сроковете, предвидени в постановле­
нието, се изчисляват съгласно разпоредбата 
на чл. 60 от Гражданския процесуален кодекс, 
като срокът, който се брои на дни, се изчис­
лява от деня, следващ деня, от който започва 
да тече, и изтича в края на последния ден.
Преходни и заключителни разпоредби
§ 3. Постановлението се приема на ос­
нование чл. 54 от Закона за управление на 
средствата от Европейските структурни и 
инвестиционни фондове.
§ 4. (1) Разпоредбите на чл. 2, ал. 1 и 7 и 
чл. 5, ал. 2 не се прилагат за бенефициенти 
по програмите за европейско териториално 
сътрудничество, в които Република България 
участва.
(2) Оферти за участие в процедура за опреде­
ляне на изпълнител от страна на бенефициенти 
по програмата по ал. 1 се подават на адрес на 
бенефициента, посочен в публичната покана.
(3) В случаите по чл. 2, ал. 1 и 7 и чл. 5, 
ал. 2 – до осигуряване на техническа възмож­
ност за използване на ИСУН, бенефициентите 
по програмата за развитие на селските райони 
публикуват публичните покани и съобщени­
ята за набиране на ценови предложения на 
Единния информационен портал, а офертите 
се подават на адрес на бенефициента, посочен 
в публичната покана.
§ 5. Постановлението не се прилага от 
бенефициентите по Програмата за развитие 
на селските райони, подали заявление за под­
помагане по досегашния ред към датата на 
влизането му в сила или в периоди на прием, 
обявен в срок от три месеца от влизането му 
в сила.
§ 6. В  Постановление № 118 на Минис­
терския съвет от 2014 г. за условията и реда 
за определяне на изпълнител от страна на 
бенефициенти на безвъзмездна финансова 
помощ от Европейския фонд за регионал­
но развитие, Европейския социален фонд, 
Кохезионния фонд, Европейския фонд за 
морско дело и рибарство, Финансовия меха­
низъм на Европейското икономическо прос­
транство, Норвежкия финансов механизъм, 
фонд „Убежище, миграция и интеграция“ 
и фонд „Вътрешна сигурност“ (обн., ДВ, 
бр. 44 от 2014 г.; изм. и доп., бр. 76 и 101 от 
2014 г. и бр. 50 от 2015 г.) се правят следните 
изменения:
1. В заглавието думите „Европейския фонд 
за регионално развитие, Европейския социален 
фонд, Кохезионния фонд, Европейския фонд 
за морско дело и рибарство“ и запетаята след 
тях се заличават.
2. В чл. 1 думите „Европейския фонд за 
регионално развитие, Европейския социален 
фонд, Кохезионния фонд, Европейския фонд 
за морско дело и рибарство“ и запетаята след 
тях се заличават.
3. В § 1, т. 4 от допълнителните разпоред­
би думите „Европейския фонд за регионално 
развитие, Европейския социален фонд, Кохе­
зионния фонд, Европейския фонд за морско 
дело и рибарство“ и запетаята след тях се 
заличават.